open-index/open-wikipedia-markdown huggingface dataset:
אלתית כסופה

**אלתית כסופה** (שם מדעי: *Oncorhynchus kisutch*) הוא מין של דג ממשפחת הסלמוניים החי בצפון האוקיינוס השקט.

## מאפיינים
לדג האלתית ישנם קשקשים כסופים בצעירותם ובגרותם המוקדמת, אז הם חיים בים. הם בעלי סנפירים וזנב כחולים כהים וגב בצבע כחול-אפרפר מנומר בנקודות שחורות. במהלך התבגרותם וכניסתם למים מתוקים הם מפתחים גיבנת בגבם, חוטם הפונה מטה ולסת תחתונה הפונה מטה וארוכה יותר וצבעם הופך לאדום-זהוב וצורת הסנפיר משתנית לצורה קשתית. הנקבות מזכירות את הזכרים אך כהות יותר. אורך הדגים מגיע ליותר מ-100 ס"מ ומשקלם 3.5-5 ק"ג אך לעיתים נמצאים פרטים ששוקלים מעל 16 ק"ג.

דגי האלתית (בלעז סלמון) מיוחדים בעיקר בגלל נדידתם הארוכה מהים לעבר הנהרות בהם בקעו. תפוצתם הימית היא בצפון האוקיינוס השקט משני עבריו, מיפן עד ים ברינג במזרח ומאלסקה עד מפרץ מונטריי בקליפורניה במערב. הם גם הופצו בידי האדם לכל הימות הגדולות ולעוד כמה אגמים בארצות הברית ונמצאו גם במימי דנמרק ונורווגיה, שם הם כנראה נמלטו מחוות דגים.

הדגים הצעירים  בוקעים מביציהם בנהרות וניזונים בתחילה מפלנקטון וחרקים. כשהם בוגרים יותר הם נודדים במורד הנהרות והמפלים לעבר הים ושם ניזונים מדגים קטנים יותר. בתחילת עונת הרבייה הם חוזרים לנהרות בהם נולדו ומנסים להתרבות שם. מאמץ הנדידה, הרעב, המחלות ומאות הטורפים גורמים להתשתם ולמותם של כמעט כל הדגים המתרבים. דגים אלה מהווים מזון מרכזי למגוון בעלי חיים באמריקה (בעיקר של דובי גריזלי) וגם של כמה שבטי אינדיאנים.

דגים אלה נפגעו מאוד מדיג, מחלות וקשיים בהגעה לאזורי רבייתם ואוכלוסייתם פחתה.

## קישורים חיצוניים

* 

## הערות שוליים

קטגוריה:בעלי חיים שתוארו ב-1792
קטגוריה:טקסונים שתוארו בידי יוהאן יוליוס וולבאום
קטגוריה:סלמונאים
יחסי איי מרשל – יוון

**יחסי איי מרשל–יוון** הם היחסים הדיפלומטיים שבין **[[איי מרשל|רפובליקת איי מרשל]]** לבין **[[יוון|הרפובליקה ההלנית]]**.

## סקירה כללית
היחסים הדיפלומטיים הרשמיים בין המדינות כוננו ב-14 בפברואר 1992. על פי משרד החוץ היווני "היחסים בין שתי המדינות טובים וקיים שיתוף פעולה דו-צדדי ורב-צדדי משביע רצון".

## יחסים כלכליים

* בשנת 2016, שווי הסחורה שיוצאה מיוון לאיי מרשל הגיעה לסך 82.8 מיליון דולר אמריקאי והיא כללה נפט מזוקק, אוניות נוסעים, חלקי ברזל ועוד. באותה שנה, שווי הסחורה שיוצאה מאיי מרשל ליוון הגיעה לסך 132 מיליון דולר אמריקאי והיא כללה כמעט ברובה אוניות נוסעים.
* בשנת 2015, שווי הסחורה שיוצאה מיוון לאיי מרשל הגיעה לסך 96.4 מיליון דולר אמריקאי והיא כללה נפט מזוקק, סירות, אוניות, ברזל ועוד. באותה שנה, שווי הסחורה שיוצאה מאיי מרשל ליוון הגיעה לסך 82.9 מיליון דולר אמריקאי והיא כללה כמעט ברובה אוניות נוסעים.

## ייצוג

* איי מרשל מיוצגת ביוון על ידי שגרירות שהיא מחזיקה באתונה, בירת יוון.
* יוון אינה מיוצגת באיי מרשל, הן בדרג השגרירות והן בדרג הקונסולרי. השגרירות המייצגת את יוון נמצאת בטוקיו, בירת יפן.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
אלתית צ'אם

ממוזער|אלתית מקפצת
**אלתית צ'אם** (שם מדעי: *Oncorhynchus keta*) הוא מין של דג ממשפחת הסלמוניים החי בצפון האוקיינוס השקט. משמעות השם "צ'אם" בשפת האינדיאנית היא "מנומר". האלתית יכולה לשרוד בטבע עד 7 שנים.

אלתית זו מגיעה לאורך ממוצע של 60 ס"מ ומשקל של 4-10 ק"ג אך נמצאו פרטים באורך 112 ס"מ ומשקל 19 ק"ג. היא כהה יותר מקרוביה לסוג. בעודה בים היא בעלת גוון כחול-כסוף עם גב מעט מנומר ובטן בהירה. כאשר האלתית מגיעה למים מתוקים היא נהיית כהה יותר עם גוון ירוק-זית, הראש נהיה אפור והבטן נהיית כהה. לקראת הרבייה היא גם מפתחת פס ורוד בצידי הגוף ופסים שחורים אנכיים ליד הזנב וגבה מתעקל ויוצר גיבנת. הזכרים גם מגדלים לסתות גדולות מעוקלות ושיניים חדות שכנראה עוזרים להם להילחם עם יריבים.

האלתית נפוצה בצפון האוקיינוס השקט ותפוצתה היא הרחבה ביותר למיני האלתית הפסיפים, כשהיא נודדת למעלה נהר אמור ונודדת אלפי קילומטרים במעלה נהר מקנזי שבאמריקה. היא נפוצה מחופי קוריאה ויפן עד לים ברינג ומחופי אלסקה וקולומביה הבריטית עד לחופי קליפורניה. הם נפוצים אפילו בכמה נהרות האזור הארקטי.

דגים אלה ניזונים מזואופלנקטון וחרקים בצעירותם ובהמשך ניזונים מדגים קטנים יותר. במסעם הארוך לאתרי הרבייה הם כמעט ולא אוכלים אלא שורדים ממאגרי השומן שלהם.

אלתית זו היא יותר זולה ופחות מבוקשת מרוב האלתיות, אך בשנים האחרונות החל עקב שינויים בשוק גרמו לביקוש מואץ יותר וגרמו לירידה באוכלוסיותיהם.

## קישורים חיצוניים

* 

## הערות שוליים

קטגוריה:בעלי חיים שתוארו ב-1792
קטגוריה:טקסונים שתוארו בידי יוהאן יוליוס וולבאום
קטגוריה:סלמונאים
קטגוריה:דגי האוקיינוס הארקטי
קטגוריה:ארצות הברית: דגים
קטגוריה:דגי ים ברוסיה
אלתית פסיפית

**אלתית פסיפית** (שם מדעי: *Oncorhynchus*; ע"פ האקדמיה ללשון: **אִלְתִּית**) הוא סוג של דגי גרם ממשפחת הסלמוניים, ובתוכו 13 מינים.

מיני סוג זה מכונים ברובם בשם אלתית (סלמון) ואחרים בשם טרוטה. הם חיים בחלק הצפוני בשני קצותיו של האוקיינוס השקט או היבשות סביבו, מים ברינג ודרומה עד טאיוואן או עד מקסיקו. 6 מיני האלתיות של הסוג נפוצים באוקיינוס ונודדים לנהרות שלחופי אמריקה ואסיה, שם הם משתנים בצורתם, מפתחים גב קשות ומגובנן ולסתות גדולות ומעוקלות בעלות שיניים חדות. כל האלתיות מתים בסוף עונת הרבייה, לאחר מאמץ ארוך ומתשישות, ממחלות, מטפילים ומטורפים. כמו כן רבים מהם נתפסים בידי רשתות וספינות דיג המצמצמים את מספריהם בטבע.

דגים אלה יכולים להגיע עד לאורך 150 ס"מ ומשקל של 60 ק"ג אצל אלתית גמלונית, הגדולה שבדגי הסלמון. הם ניזונים מחרקים ופלנקטון בצעירותם ובבגרותם הם ניזונים מדגים קטנים יותר.

## מינים
*Oncorhynchus apache
*Oncorhynchus rhodurus
*Oncorhynchus chrysogaster
*טרוטת קלארק (Oncorhynchus clarki)
*טרוטת חילה (Oncorhynchus gilae)
*אלתית דבשתית (Oncorhynchus gorbuscha)
*Oncorhynchus kawamurae
*אלתית צ'אם (Oncorhynchus keta)
*אלתית כסופה (Oncorhynchus kisutch)
*Oncorhynchus masou
*טרוטת עין-הקשת (Oncorhynchus mykiss)
*אלתית אדומה (Oncorhynchus nerka)
*אלתית גמלונית (Oncorhynchus tshawytscha)
*אלתית רסטרוסוס (Oncorhynchus rastrosus) - נכחד
*Oncorhynchus lacustris - נכחד

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:סלמונאים
זאבן אפריקאי

**זאבן אפריקאי** (שם מדעי: *Hepsetus*) הוא סוג של דגים מסדרת החריתאים החיים במקווי מים מתוקים באפריקה. זהו הסוג היחיד במשפחה **זאבנים אפריקאים** (Hepsetidae).

## מאפיינים
דגים אלה קיבלו את שמם עקב מראם התוקפני ועקב דמיונם לזאבי הנהרות הטורפים של אירואסיה ואמריקה הצפונית. דגים אלה הם קרוביהם הרחוקים של הפיראנות מאמריקה הדרומית.

דגים אלו יכולים להגיע לאורך מרבי של 70 ס"מ והם בעלי גוף מוארך, עיניים גדולות ולסתות גדולות המתעקלות מטה ומלאות שיניים חדות. הקשקשים שלהם בולטים והם בעלי הסוואה העוזרת להם להתקרב לטרף מבעד לצמחייה מיימית. הם ניזונים מדגים אחרים אותם הם תופסים עם שיניהם.

הדגים חיים בנהרות, ביצות ואגמים לאורך אפריקה שמדרום לסהרה.

## מינים
בעבר סווג רק מין אחד תחת הסוג - *Hepsetus odoe* אך לאחר מחקר התברר שמין זה חי רק במערב ומרכז אפריקה ושאר הזנים פוצלו. כיום מסווגים שישה מינים:
**Hepsetus cuvieri*
**Hepsetus kingsleyae*
**Hepsetus lineatus*
**Hepsetus microlepis*
**Hepsetus occidentalis*
**Hepsetus odoe*

## קישורים חיצוניים

## הערות שוליים

קטגוריה:בעלי חיים שתוארו ב-1838
קטגוריה:טקסונים שתוארו בידי ויליאם ג'ון סווינסון
קטגוריה:חריתאים
שחף בונפרטה

ממוזער|שחף בתעופה
**שחף בונפרטה** (שם מדעי: *Chroicocephalus philadelphia*) הוא מין של עוף ממשפחת השחפיים החי באמריקה הצפונית. הוא קרוי על שם החוקר הצרפתי שארל לוסיאן בונפרטה, בנו של לוסיאן בונפרטה (אחיו של קיסר צרפת נפוליאון בונפרטה), שחקר את השחף במשך 8 שנים.
## מאפיינים
שחף בונפרטה הוא הקטן שבשחפים לאחר המינים שחף סיני שחור-ראש ושחף גמדי. הוא מגיע לאורך 28–38 ס"מ, מוטת כנפיים של 76–84 ס"מ ומשקל 180–225 גרם. הזכרים כבדים מעט מהנקבות. הוא בעל נוצות גב וכנפיים אפורות למעט בקצוותיהן השחורות, צידי הגוף והבטן לבנים. הצוואר והראש לבנים ובעונת הרבייה הם הופכים לכהים. המקור דק ושחור והרגליים אדומות ובעלות קרומי שחייה.

שחף זה מעופף ברחבי צפונה של אמריקה הצפונית מאלסקה ועד מערב קנדה ומגיע עד לגבול ארצות הברית וקנדה. הוא נצפה באיסלנד אך נדיר מאוד באירופה. הוא מתרחק מיערות אך חלק מהאוכלוסיות נפוצות בטייגה של אלסקה. הוא חי סביב אגמים, ביצות, נהרות וגופי מים פתוחים ורדודים. בחורף הוא מצוי סביב החופים המזרחיים או המערביים וגם בימות הגדולות.

שחף זה ניזון בדומה לרוב השחפים ממגוון מזונות. בעונת הרבייה הוא מתבסס על חרקים. להקות שחפים ילקטו יחדיו מאות טרמיטים צעירים מכונפים והם גם מלקטים ביצים של דגי סלמון המוטלות לאורך הנהרות, אותם הם מלקטים בצלילה מתחת למים. לקראת החורף הם ניזונים ממגוון מזונות הכוללים דגים, סרטנים, תולעים וחסרי חוליות נוספים ויגוונו גם באגוזים. הם גם נצפו חוטפים מזון לעופות אחרים כמו חופית אלפינית וחופזי מנומר.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1815
קטגוריה:טקסונים שתוארו בידי ג'ורג' אורד
קטגוריה:שחפיים
קטגוריה:ארצות הברית: עופות
מנואלה פאל

**מריה מנואלה פרס פלוז** (בספרדית: **María Manuela Pérez Palos**; נולדה ב-9 באוקטובר 1984) הידועה בשם **מנואלה פאל**, היא שחקנית ארגנטינאית. ידועה בתפקידה בטלנובלות של כריס מורנה "קטנטנות" ו"כמעט מלאכים".

## ביוגרפיה
מרייה מנואלה פרז בוש נולדה בבואנוס איירס שבארגנטינה. אמה היא השחקנית גרסיאלה פאל.

מנואלה נשואה לגונזלו דיאז סרווידיו ובשנת 2015 נולדה לזוג בת.

## תחילת קריירה
את הקריירה בטלוויזיה החלה בשנת 1990 בתוכנית "Atreverse" וגילמה דמויות שונות. בשנת 1991 הופיעה בתוכנית "Alta comedia" (קומדיה גבוהה) וגילמה דמויות שונות.

בשנת 1995 שיחקה בסדרה "La hermana mayor" (אחות גדולה).

בשנים 1996–2000 שיחקה בטלנובלת הנוער "קטנטנות", בכיכובה של רומינה יאן, בתה של יוצרת הסדרה כריס מורנה, וגילמה את דומתה של פלורנסיה.

בשנת 2001 הופיעה בסדרת הטלוויזיה הארגנטינאית "Tiempo final" (נגמר הזמן) בתפקיד פרנססקה.

בשנת 2003 שיחקה בטלנובלה "Costumbres argentinas" (מכס ארגנטינאי) בהופעת אורח. באותה שנה שיחקה בתפקיד אורח בסדרת המתח הארגנטינאית "Malandras" (מלדרס) ובתפקיד אורח בסדרה "Son Amores" (הם אוהבים), בתפקיד ידידה של פבלו.

בשנת 2004 גילמה את לואיסאנה בטלנובלה "Culpable de este amor" (אשמים באהבה הזאת).

בשנת 2005 שיחקה בתפקיד אורח בטלנובלה "Casados con hijos" (נשוי עם ילדים). בשנת 2006 שיחקה בטלנובלה "Sos mi vida" (אתה החיים שלי), בתפקיד פביאנה. באותה שנה שיחקה בסדרה הארגנטינאית "Vientos de agua" (רוחות מים), בתפקיד אליס, ובעונה השנייה של הטלנובלה "Mojeres Asesinas" (נשים רוצחות), בתפקיד סולדד.

בשנת 2007 הופיעה בטלנובלה "Amas de casa desesperadas" (עקרות בית נואשות), בתפקיד קלרה. בשנת 2008 גילמה את פרנקה מאיירלונד, עוזרת של חואן קרוס, בסדרה הפופולרית של כריס מורנה, "כמעט מלאכים", ובאותה שנה שיחק בטלנובלה "Don Juan y su bella dama" (דון חואן והגברת היפה), בתפקיד קרולינה.

בשנת 2009 שיחקה בסדרה "Herencia de amor" (מורשת אהבה), בתפקיד סוסי ריוס. בשנת 2010 גילמה את לילי בטלנובלה "Contra las cuerdas" (על חבלים).

בשנים 2011–2012 שיחקה בטלנובלה "יורשי הנקמה", בתפקיד פאולה. בשנת 2012 שיחקה בטלנובלה "La dueña" (הבעלים), בתפקיד מגדלנה, ובאותה שנה שיחקה בסדרה הארגנטינאית "Las huellas del secretario" (המזכירה), בתפקיד ריטה אוליבר.

בשנים 2013–2014 שיחקה בטלנובלה "Mis amigos de siempre" (החברים שלי מאז ומתמיד), בתפקיד ליאו. בשנת 2014 השתתפה גם בתוכנית "Historias de corazón" (סיפורי לב), בתפקיד פילאר. בשנים 2014–2015 שיחקה בטלנובלה "Dia & Noche" (לילה ויום), בתפקיד וילה.

בשנת 2017 שיחקה בסדרה "האהבה שאחרי", בתפקיד לאורה, ובאותה שנה שיחקה בטלנובלה "La Búsqueda de Laura" (מחפשים את לאורה), בתפקיד לאורה, ובסדרה "Corazon gulpe" (דפיקות הלב), בתפקיד אריקה.

משנת 2018 משחקת בסדרה "Cien días para enamorarse" (מאה ימים להתאהב), בתפקיד פלורנסיה.

## פילמוגרפיה

## בתיאטרון

## קישורים חיצוניים

קטגוריה:שחקניות קולנוע וטלוויזיה ארגנטינאיות
קטגוריה:שחקניות תיאטרון ארגנטינאיות
קטגוריה:שחקניות ילדות ארגנטינאיות
קטגוריה:ארגנטינאיות שנולדו ב-1984
קטגוריה:ארגנטינאים שנולדו ב-1984
ערב שבת בכנסייה

**ערב שבת בכנסייה** או **שבת בכנסייה** (באנגלית: **Saturday Church**) הוא סרט קולנוע דרמטי מוזיקלי להט"בי אמריקאי משנת 2017 שנכתב ובוים על ידי דאמון קרדאסיס. בסרט מככבים לוקה קאין, מרגוט בינגהאם, רג'ינה טיילור, מרקיז רודריגז, אם ג'יי רודריגז ואינדיה מור. הסרט יצא לאקרנים ב-12 בינואר 2018, על ידי Samuel Goldwyn Films.

## תקציר העלילה
**יוליסס** (לוקה קאין) הוא תלמיד בית ספר אפרו-אמריקאי בן 14, הומו בארון, ביישן ונשי, המתגורר בניו יורק עם אמו **אמארה** (מרגוט בינגהאם) ואחיו הצעיר **אייב** (ג'יילין פלטשר). בעקבות מותו של אביו של יוליסס, **רוז** (רג'ינה טיילור), אחותו השמרנית של האב המנוח, מסכימה לסייע בגידול יוליסס ואייב בזמן שאמם נמצאת בעבודה. יוליסס סובל בבית הספר מבריונות מצד חבריו לכיתה ודודתו רוז מאיימת עליו בגלל התנהגותו הנשית.

לילה אחד יוליסס יוצא אל העיר ופוגש קבוצה של אנשים הומוסקסואלים וטרנסג'נדרים: **אבוני** (אם ג'יי רודריגז), **ריימונד** (מרקיז רודריגז), **דיז'ון** (אינדיה מור) ו**הבן** (אלכסיה גרסיה). אבוני מזמינה את יוליסס ל-"Saturday Church", מפגש שמתקיים מדי מוצאי שבת בכנסייה, בו מסופקים לבני נוער להט"בים מזון ומחסה. יוליסס מפתח עניין בסצנת ריקודי ווג וקונה לעצמו זוג נעלי עקב גבוהות. הוא מתחיל גם ליצור מערכת יחסים עם ריימונד, שיש לו רגשות הדדיים כלפיו. יום אחד, כשהוא חוזר הביתה מבית הספר, דודתו רוז מחכה לו ומתעמתת איתו על נעלי העקב שגילתה בחדרו. היא מתחילה להכות את יוליסס, שבורח מהבית.

יוליסס מגיע אל הכנסייה בא נערכים מפגשי ""Saturday Church"", אך מאחר שהוא מגיע ביום רביעי אף אחד מחבריו אינו שם. יוליסס מבלה את הלילה בבית מחסה לחסרי בית. למחרת, הוא פוגש באופן אקראי גבר מבוגר ברחוב - **מארק** (פיטר י. קים) - אשר מזמין אותו לדירתו. נואש ורעב, יוליסס מקיים איתו יחסי מין תמורת כסף. במוצאי שבת, יוליסס חוזר אל הכנסייה וחבריו מעודדים אותו ומציעים לו להתארח איתם, אבל הוא אומר שהוא רוצה לראות את אמו, שבינתיים דיווחה למשטרה שהוא נעדר ויצאה לחפש אחריו. אבוני מלווה את יוליסס בחזרה לביתו, והוא פוגש שם באמו ובדודתו. רוז מאשימה את אמארה שהיא טיפשה מדי כדי להבין שבנה הוא הומו והיא עוזבת. למחרת, אמארה מעודדת את יוליסס ואומרת לו שאהבתה אליו היא ללא תנאים.

לאחר שובו לביתו, יוליסס מתכונן לקראת מופע דראג בסצנת ריקודי ווג, בפני חבריו התומכים.

## שחקנים ודמויות

## הפצה
הקרנת הבכורה של הסרט נערכה בפסטיבל הסרטים טרייבקה ב-23 באפריל 2017. ב-5 בספטמבר 2017 רכשה חברת ההפצה Samuel Goldwyn Films את הזכויות להפצת הסרט. הסרט יצא לאקרנים ב-12 בינואר 2018, על ידי Samuel Goldwyn Films.

## תגובות
באתר האינטרנט Rotten Tomatoes לסרט יש דירוג של 92%, המבוסס על 25 ביקורות, עם דירוג ממוצע של 7 מתוך 10. באתר האינטרנט Metacritic הסרט קיבל ציון של 72 מתוך 100, בהתבסס על 12 ביקורות.

## ראו גם
* פוזה (סדרת טלוויזיה)

## קישורים חיצוניים

## הערות שוליים

קטגוריה:הקהילה האפרו-אמריקאית
קטגוריה:סרטי 2017
קטגוריה:סרטי דרמה אמריקאיים
קטגוריה:סרטי להט"ב אמריקאיים
קטגוריה:סרטי להט"ב מוזיקליים
קטגוריה:סרטי פנטזיה אמריקאיים
קטגוריה:סרטים באנגלית
קטגוריה:סרטי להט"ב משנות ה-2010
Mary Ann Meets the Gravediggers and Other Short Stories

**Mary Ann Meets the Gravediggers and Other Short Stories** (מאנגלית: **מרי אן פוגשת את הקברנים וסיפורים קצרים אחרים**) הוא אלבום אוסף של הזמרת רג'ינה ספקטור, שיצא לאור ב-2006 לשוק בבריטניה, ששם הגיע למקום ה-185 במצעד האלבומים הבריטי. הוא מכיל שירים מתוך שלושת האלבומים הקודמים שלה, 11:11, Songs* *ו-Soviet Kitsch. הדיסק מגיע ארוז עם DVD בונוס המכיל פרומו קצר לסרט "Survival Guide to Soviet Kitsch" ואת הקליפ לשיר "Us". אלו הם אותם חומרים הנמצאים על ה-DVD המלווה חלק ממהדורות של האלבום Soviet Kitsch בארצות הברית ואוסטרליה.

## שם האלבום
שם האלבום נובע משתי הרצועות באוסף המזכירות דמות בשם מרי אן (בשירים "Sailor Song" ו-"Mary Ann") ושתי רצועות המזכירות קברנים ("Consequence of Sounds" ו-"Pavlov’s Daughter").

## עטיפת האלבום
האמנות שעל העטיפה צוירה על ידי ג'ולי מורסטד ונעשתה בהשראת סגנונו של אדוארד גורי.

## סגנון מוזיקלי
האלבום הוא לקט שירים מאלבומים קודמים של ספקטור. הסוגה העיקרית של השירים באלבום היא פולק ואנטי-פולק, כאשר בחלק גדול מהשירים המילים מכילות שימוש בסיפורים, דיאלוגים ומונולוגים (מה שבולט בשירים "Consequence of Sounds" ו-"Pavlov’s Daughter"). כל השירים מלווים על ידי פסנתר ומילות כל שיר מכילות סיפור שונה בעל דמויות ותרחישים משלו. השיר "Sailor Song" בעל אופי מעט בוטה ומכיל קללות (“Mary Ann’s a bitch”, "מרי אן היא כלבה"); השיר "Daniel Cowman" הוא קודר ואפל יותר ומדבר על המורכבות של רגשות; השיר "Mary Ann" תואר כשיר טעון ותשוקתי; והשיר "Lacrimosa" כ-"חגיגי ורענן"; השיר "Poor Little Rich Boy" תואר כ-"שיר המכיל הכל: מילים, צלילים, רגשות, הכל, העולים ויורדים במהירות במקצב דרמטי"; השיר "Chemo Limo" ששמו הוא משחק מילים בין כימוטרפיה ("Chemotherapy") ולימוזינה ("Limousine"), מספר את סיפורה של אמא המעדיפה לקנות לימוזינה לפני שהיא משלמת על הטיפול האונקולוגי שלה; על השיר "Consequence of Sound" נכתב כי הוא "יצירת אמנות המועברת דרך ביטויי היפ-הופ ופולק". האלבום נסגר בשיר "Us" עם רביעיית מיתרים המושלמת על ידי פסנתר וקולה של ספקטור ומעניקה "אווירה חמימה שכמעט מעוררת בכי".

## רשימת שירים

## קישורים חיצוניים

## הערות שוליים

קטגוריה:אלבומי רג'ינה ספקטור
קטגוריה:אלבומי פולק רוק
ידידנו המשותף (מיני-סדרה, 1976)

**ידידנו המשותף** (באנגלית: **Our Mutual Friend**) היא מיני-סדרה בריטית משנת 1976, עיבוד לרומן באותו שם מאת צ'ארלס דיקנס. הסדרה נוצרה על ידי ה-BBC והיא כללה שבעה פרקים ששודרו ב-1976. הבמאי היה פיטר המונד.

את התסריט כתבו ג'וליה ג'ונס ודונלד צ'רצ'יל, שכתב את הסיטקום "מודי ופג" של רשת ITV. בגרסה זו הושמטו כמה דמויות משנה כדי להעביר את תוכן העלילה במגבלות הזמן. אבל הסדרה זכתה לשבחים מהמבקרים הבריטיים על כך שהיא מעבירה בנאמנות את האווירה של הרומן המקורי.

את המוזיקה לסדרה הלחין קארל דייוויס.

## דמויות ושחקנים

## קישורים חיצוניים

## הערות שוליים

קטגוריה:סרטים לפי ספרי צ'ארלס דיקנס
קטגוריה:סדרות טלוויזיה בריטיות שעלו לשידור בשנות ה-1970
פור גרימו

**פור גרימו** (בצרפתית: **Port Grimaud**), המכונה גם "ונציה של פרובאנס", היא עיירת נופש בריביירה הצרפתית השוכנת בקצה מפרץ סן טרופה, ומהווה מבחינה מנהלית חלק מקומונת גרימו.
## היסטוריה
פור גרימו נבנתה בסוף שנות השישים של המאה העשרים ותוכננה על ידי האדריכל פרנסואה ספורי (François Spoerry). הרעיון היה לבנות עיר של תעלות נוסח ונציה, אולם בסגנון של כפר דייגים צרפתי. הכוונה הייתה למשוך למקום בעלי יאכטות, ולשם כך נבנה כמעט לכל בית מעגן צמוד משלו. המקום הורחב, באותו סגנון, בשנות השבעים ופעם נוספת בשנות התשעים.

בעיירה ניצבת כנסיית סן-פרנסואה ד'אסיז (Église Saint-François d'Assise) בה קבועים ויטראז'ים של אמן האופ ארט ויקטור וסרלי.

## קישורים חיצוניים

* 
* אתר "גלה את פור גרימו" (אנגלית)

קטגוריה:פרובאנס-אלפ-קוט ד'אזור: יישובים
קטגוריה:צרפת: ערי חוף
קטגוריה:מרינות
קטגוריה:יישובים שהוקמו ב-1966
קטגוריה:הים התיכון: נמלים
יחסי הממלכה המאוחדת – פינלנד

בין **[[הממלכה המאוחדת]]** לבין **[[פינלנד]]** מתקיימים יחסים דיפלומטיים מלאים.

## היסטוריה
הקיסרות הגרמנית הכירה בפינלנד ב-28 במרץ 1918, וב-6 במאי 1919 כוננו היחסים בין שתי המדינות.

בסתיו 1939 תקפה ברית המועצות את פינלנד במלחמת החורף, ופינלנד זכתה לאהדה רבה בבריטניה, בשל עמידתה הנועזת נגד הסובייטים. בפברואר 1940 הציעו בעלות הברית סיוע צבאי ממשי. כמאה אלף חיילים אמורים היו לנחות בנמל נרוויק שבצפון נורווגיה, ולתמוך בפינלנד דרך שטח שוודיה. אולם רק חלק קטן מהכוח יועד להילחם לצד פינלנד. שוודיה ונורווגיה חששו כי מטרתו האמיתית של הכוח הייתה לתפוס ולהחזיק את נמל נרוויק וכן את מכרות הברזל שבצפון שוודיה, זאת על מנת לפגוע בייצוא המחצבים לגרמניה. כיוון שחששו כי ארצותיהם תהפוכנה בשל כך לשדה קרב בין בעלות הברית לרייך השלישי, סירבו נורווגיה ושוודיה לאשר את מעבר הכוח בשטחן. אחרי המלחמה התברר כי מפקד חיל המשלוח ששלחו בעלות הברית קיבל הנחיה מפורשת להימנע מכל מגע קרבי עם הסובייטים.

צרפת ובריטניה הבטיחו להקצות לפינלנד כוח עזר בן 20,000 חיילים עד סוף פברואר, בתנאי שבדרכו לחזית יותר לו לתפוס את אזוריה ההרריים של צפון שוודיה: הברזל שנחצב שם והועבר לגרמניה היה בבחינת עורק אספקה משמעותי למאמץ המלחמתי של הרייך השלישי. בעלות הברית סירבו להצעה להנחית כוחות עזר דרך נמל פטסאמו שבצפון מזרח פינלנד.

ממשלת שוודיה בראשותו של פר אלבין הנסון (Per Albin Hansson) סירבה לאשר מעבר כוחות צבא מזוינים בשטחה. אף על פי ששוודיה לא הכריזה על נייטרליות במלחמת החורף, היא הייתה נייטרלית בסכסוכים שבין צרפת ובריטניה לבין ברית המועצות מזה ולבין גרמניה מזה. הסכמה למעבר צבא צרפתי-בריטי בשטחה הייתה בבחינת סטייה משמעותית מהדין הבינלאומי בדבר נייטרליות. כשצרפת ובריטניה הבינו שפינלנד מתכוונת לחתום על הסכם שלום, הן הגישו הצעה לסיוע בן 50,000 חיילים. הגעתם הותנתה בכך שפינלנד תבקש את הסיוע לפני 12 במרץ. אולם בפועל רק 6,000 מהחיילים הללו יועדו להילחם למען פינלנד, ורוב הכוח יועד לאבטח את מכרות הברזל שבצפון שוודיה.

בקיץ 1941 הצטרפה פינלנד לגרמניה הנאצית במלחמה נגד הסובייטים, ותקפה את ברית המועצות במלחמת ההמשך. באוגוסט 1941 ניתקה פינלנד את יחסיה עם בריטניה בשל הפצצה בריטית על כוחות גרמניים שהיו מוצבים על אדמת פינלנד. בריטניה הכריזה מלחמה על פינלנד ב-6 בדצמבר 1941 כאשר במהלך המלחמה הייתה רק לחימה ימית מעטה בין שני הצדדים. בקיץ 1944 עברה פינלנד למחנה בעלות הברית, ואף גירשה את כוחות הוורמאכט משטחה במהלך מלחמת לפלנד, ולאחר המלחמה חידשו בריטניה ופינלנד את היחסים הדיפלומטיים ביניהן.

בשנת 1995 הצטרפה פינלנד לאיחוד האירופי, ובנוסף היא ובריטניה חברות במועצת אירופה ובארגון לביטחון ולשיתוף פעולה באירופה.

בשנת 2017 הצטרפה פינלנד לכוח התגובה המהירה הצבאית בראשות בריטניה, שנועד להיות גמיש יותר ולהגיב מהר יותר מברית נאט"ו הגדולה יותר. הוא השתמש בתקנים ובדוקטרינות של נאט"ו, כך שהוא יכול לפעול בשיתוף עם נאט"ו, האו"ם או קואליציות רב לאומיות אחרות.

בשנת 2022 התחייבה בריטניה להגן על פינלנד אם המדינה תותקף, כאשר נחתמה ברית הגנה.

## יחסים דיפלומטיים
בריטניה מחזיקה בפינלנד שגרירות בהלסינקי, ו-5 קונסוליות בקוטקה, מרייהאמן, אואולו, רובניימי, וטורקו. מאידך, פינלנד מחזיקה בבריטניה שגרירות בלונדון, ו-21 קונסוליות באברדין, בלפסט, ברמינגהאם, בריסטול, קארדיף, דובר, אדינבורו, ג'ילינגהאם, גלאזגו, גרימסבי, האל, ג'רסי, לידס, ליברפול, מנצ'סטר, מידלסברו, ניוקאסל, נוטינגהאם, פלימות', שפילד, וסאות'המפטון.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
פיאט 8 HP

ממוזער|300px|פיאט 8 HP
**פיאט 8 HP** (באיטלקית: **Fiat 8 HP**) היא מכונית משפחתית, בתצורת קבריולה, 4 מושבים, מתוצרת קונצרן הרכב האיטלקי **[[פיאט]]** אשר יוצרה בשנת 1901.

עקב אורכה, מוגדרת ה"פיאט 8 HP" כמכונית מיקרו.

סך הכול יוצרו 80 יחידות.

## מפרט טכני
* מנוע קדמי – אורכי (הפצה עם שסתומי יניקה אוטומטיים על ראש ומפלט בצד, נשלט על ידי ציר גל זיזים)
* סוג מנוע – "Straight-twin engine" 
* קירור מים – מחזור מים עם משאבה צנטריפוגלית
* דיפרנציאל – עם זוג חרוטי, חזרה משנית לרשתות
* מתלים – קדמי עם גשר נוקשה, עם קפיץ עלים חצי אליפטי, סרנים אחוריים עם גשר נוקשה, עם קפיץ עלים חצי אליפטי
* היגוי – היגוי חוזר ישיר
* מתג הפעלה – עם סליל וסוללה
* מצמד – קונוס
* מאייד – תוצרת פיאט ברמה קבועה
* מסגרת הגלגלים – מעץ
* צמיגים קדמיים – 65x640 (בלחץ נמוך)
* צמיגים אחוריים – 65x740 (בלחץ נמוך)
* כיסוי מעל 2 המושבים הפנימיים ו-2 המושבים החיצוניים – כיסוי בד עמיד למים
* גוף הרכב – מסגרת קרן עץ עם תגבורת פלדה
* בלמים – קלטת מכנית ידנית על הגלגלים האחוריים

## ראו גם
* פיאט
* פיאט 4 HP
* פיאט 10 HP
* פיאט 12 HP
* פיאט 60 HP
* פיאט Brevetti
* פיאט זירו

## קישורים חיצוניים

* "פיאט 8 HP" – תמונות

## הערות שוליים

קטגוריה:דגמי מכוניות שהושקו ב-1901
קטגוריה:מכוניות משפחתיות
קטגוריה:מכוניות קבריולה
קטגוריה:מכוניות מיקרו
קטגוריה:כלי רכב איטלקיים
8 HP
ננסי קאסבאום

**ננסי לנדון קאסבאום בייקר** (באנגלית: **Nancy Landon Kassebaum Baker**; נולדה ב-29 ביולי 1932) היא פוליטיקאית אמריקאית שייצגה את מדינת קנזס בסנאט של ארצות הברית בשנים 1978–1997. היא בתו של אלף לנדון, שכיהן כמושל קנזס בשנים 1933–1937 ומועמד המפלגה הרפובליקנית לנשיאות ארצות הברית ב-1936, ואלמנתו של הסנאטור והדיפלומט הווארד בייקר. היא הייתה האישה הראשונה שנבחרה אי פעם לכהונה מלאה בסנאט, מבלי שבעלה כיהן בעבר בקונגרס.

## ביוגרפיה
בייקר נולדה בשם **ננסי לנדון** בטופיקה, בירת קנזס, בתם של תיאה (לבית קוב) והמושל אלף לנדון. היא למדה בבית הספר התיכון של טופיקה וסיימה את לימודיה התיכוניים ב-1950. היא בוגרת אוניברסיטת קנזס ב-1954, שם היא הייתה חברה באחוות קאפא אלפא תיטה. ב-1956 הייתה למוסמכת בהיסטוריה דיפלומטית מאוניברסיטת מישיגן, שם פגשה את בעלה הראשון, פיליפ קסבאום והשניים נישאו ב-1956. הם התיישבו בעיר מייז שבקנזס, שם גידלו ארבעה ילדים.

היא עבדה כסגנית נשיא קאסבאום תקשורת, חברה בבעלות משפחתית שהפעילה תחנות רדיו אחדות. קאסבאום הייתה אף חברה במועצת בית הספר התיכון של מייז. ב-1975 קאסבאום ובעלה נפרדו באופן חוקי; ותהליך הגירושין הגיעו לידי גמר ב-1979. היא עבדה בוושינגטון הבירה, כעוזרתו של הסנאטור ג'יימס פירסון מקנזס (שלימים תחליפו בסנאט) ב-1975, אולם קאסבאום שבה לקנזס בשנה שלאחר מכן.

קאסבאום הייתה האישה הראשונה שנבחרה לכהונה מלאה בסנאט של ארצות הברית, מבלי שבעלה שירת בעבר בקונגרס, האישה השנייה שנבחרה למושב בסנאט שאויש קודם לכן על ידי בעלה (מרגרט צ'ייס סמית ממיין נבחרה לראשונה לבית הנבחרים של ארצות הברית על-מנת למלא את המושב הריק שהותיר בעלה, אך מאוחר יותר זכתה בארבע מערכות בחירות לסנאט) והראשונה שלא מונתה להשלים את כהונת בעלה המנוח. נוסף על כך, הייתה האישה הראשונה שייצגה את קנזס בסנאט.

בזמן שהכריזה על מועמדותה לסנאט מטעם קנזס, קאסבאום נפרדה מבעלה פיליפ מבחינה משפטית. אך, עם זאת, עדיין לא התגרשה. היא בחרה להשתמש בשם "ננסי לנדון קאסבאום" בתכלית לנצל את התהילה הפוליטית של אביה. היא גברה על שמונה רפובליקנים אחרים בבחירות המקדימות ב-1978 שנערכו על מנת לבחור מחליף להלכה לסנאטור הפורש ג'יימס ב. פירסון, ולאחר מכן הביסה את חבר הקונגרס הדמוקרטי לשעבר ביל רוי (שהפסיד בבחירות הקודמות לסנאטור הזוטר של קנזס בוב דול, ב-1974) בבחירות הכלליות. במשך כל הקריירה הפוליטית שלה, נודעה בשם ננסי קאסבאום. היא נבחרה מחדש למושבה בסנאט שלה ב-1984 וב-1990, אך לא ביקשה להיבחר מחדש ב-1996.

קאסבאום הצביעה בעד מינויו של קלרנס תומאס לבית המשפט העליון של ארצות הברית ב-1991. באותה השנה, הוזכרה קאסבאום על ידי מגזין טיים כמועמדת פוטנציאלית לעמיתתו למרוץ של הנשיא ג'ורג' הרברט ווקר בוש, אך בסופו של דבר נבחר הסנאטור הצעיר דן קווייל מאינדיאנה.

ב-1996 נישאה לסנאטור לשעבר הווארד בייקר, שייצג את טנסי. הוא נפטר ב-2014. בנה, ויליאם קסבאום, היה חבר בבית הנבחרים של קנזס. בנה השני, הבמאי ריצ'רד קאסבאום, מת מגידול מוחי ב-27 באוגוסט 2008, בגיל 47. נכון ל-2015, מתגוררת קאסבאום בחווה משפחתית בסמוך לעיירה בורדיק שבקנזס.

## קישורים חיצוניים

* 
* 

## הערות שוליים

קטגוריה:אמריקאים ילידי קנזס
קטגוריה:טופיקה (קנזס): אישים
קטגוריה:בוגרות אוניברסיטת קנזס
קטגוריה:בוגרי אוניברסיטת קנזס
קטגוריה:בוגרות אוניברסיטת מישיגן
קטגוריה:בוגרי אוניברסיטת מישיגן
קטגוריה:חברי הסנאט של ארצות הברית מקנזס
קטגוריה:סנאטוריות חברות המפלגה הרפובליקנית
קטגוריה:סנאטורים חברי המפלגה הרפובליקנית
קטגוריה:סגל אוניברסיטת איווה
קטגוריה:אמריקאיות שנולדו ב-1932
קטגוריה:אמריקאים שנולדו ב-1932
מרצדס-בנץ O309

**מרצדס-בנץ O309** (בגרמנית: **Mercedes-Benz O309**) הוא מיניבוס מתוצרת יצרנית הרכב הגרמנית **[[מרצדס-בנץ]]** אשר יוצר בין השנים 1967–1986.

בדגמי "מרצדס-בנץ O309" הורכבו מנועי דיזל (4 צילינדרים, 6 צילינדרים) ומנועי בנזין (4 צילינדרים). 

דגם ה"מרצדס-בנץ O309" שווק בישראל.

## דגמי "מרצדס-בנץ O309"

* "O 309 (20D) / 406 D" (יוצר בשנת 1967).
* "O 309 (22D) / 406 D" (יוצר בין השנים 1968-1974).
* "O 309 (24D) / 407 D" (יוצר בין השנים 1974-1982).
* "O 309 (24D) / 407 D" (יוצר בין השנים 1982-1986).
* "O 309 (38D) / 508 D / 608 D" (יוצר בין השנים 1968-1986).
*  "O 309 (38D) / 408 D" (יוצר בין השנים 1968-1972).
* "O 309 (56D) / 613 D" (יוצר בין השנים 1977-1986).
* "O 309 (20B) / 408" (יוצר בשנת 1967).
* "O 309 (22B) / 408" (יוצר בין השנים 1968-1974).
* "O 309 (23B) / 409" (יוצר בין השנים 1974-1982). 
* "O 309 (23B) / 410" (יוצר בין השנים 1982-1986).

## תמונות

קובץ:Mercedes-Benz O 309 Mannheim 100 7663.jpg | "מרצדס-בנץ O309" 
קובץ:O511.jpg | "מרצדס-בנץ O309"  
קובץ:MBO3091972outside.jpg | "מרצדס-בנץ O309" 
קובץ:Mercedes-Benz O 309 school bus, Israel, 13-9-2005.jpg | "מרצדס-בנץ O309" (אוטובוס תלמידים, צולם בישראל שנת 2005) 
קובץ:Inside 1972 O309 Mercedes-Benz minibus.jpg | "מרצדס-בנץ O309", שנת 1972 - מבט לתוך הרכב 
קובץ: Mercedes-Benz O309 in Bosnia, 1996.JPEG | "מרצדס-בנץ O309" (צולם בבוסניה, שנת 1996)
קובץ:1968 Mercedes-Benz 309 D (11579171265).jpg | "מרצדס-בנץ O309", דגם "309 D", שנת 1968 
קובץ:Turnebuss.jpg | "מרצדס-בנץ O309"  


## ראו גם
* מרצדס-בנץ
* מרצדס-בנץ MB100
* מרצדס-בנץ O402
* מרצדס-בנץ 0408
* מרצדס-בנץ O405N
* מרצדס-בנץ סיטו
* מרצדס-בנץ L 319

## לקריאה נוספת
*  "מרצדס-בנץ O309" - תמונות

## קישורים חיצוניים

* 
* 
* 

## הערות שוליים

קטגוריה:מיניבוסים
קטגוריה:כלי רכב שהושקו ב-1967
O309
קטגוריה:כלי רכב גרמניים
יחסי איסלנד – הממלכה המאוחדת

**יחסי איסלנד–הממלכה המאוחדת** הם יחסי החוץ בין איסלנד והממלכה המאוחדת.

## היסטוריה
איסלנד הייתה מממלכת דנמרק עד קבלת עצמאותה בשנת 1918. בעקבות הכיבוש הנאצי של דנמרק, נחתו כוחות בריטיים באיסלנד בשנת 1940. ב-17 ביוני 1944 הוכרזה איסלנד כרפובליקה עצמאית, אשר הוכרה על ידי לונדון, כמו גם על ידי כריסטיאן העשירי, מלך דנמרק.

מקבלת העצמאות של פינלנד עד אמצע שנות ה-70, היחסים בין שתי המדינות לא היו טובים בעקבות מלחמת הבקלה (סדרה של סכסוכים על זכויות דיג בצפון האוקיינוס האטלנטי בשנות ה-50 וה-70), בהם אף הטביעה הצי האיסלנדי ספינות דיג בריטיות.

בפברואר 1976 ניתקה איסלנד את הקשרים הדיפלומטיים עם בריטניה, פעולה חסרת תקדים בין שני חברי נאט"ו, אולם הם כוננו מחדש באביב של אותה שנה. מאז היחסים בין המדינות הרבה יותר טובים, בעיקר כי לשתי המדינות יש אינטרסים משותפים, כולל סחר חופשי, הגנה והגנת הסביבה. שתי המדינות הם חברות בנאט"ו ובאזור הכלכלי האירופי.

## ביקורים רשמיים
אליזבת השנייה, מלכת הממלכה המאוחדת ביקרה באיסלנד ביוני 1990. באוקטובר 2015 ראש ממשלת בריטניה, דייוויד קמרון הפך לראש הממשלה הבריטי הראשון שביקר באופן רשמי באיסלנד מאז הפכה לרפובליקה ב-1944. ראש ממשלת בריטניה האחרון שביקר באיסלנד קודם לכן, היה וינסטון צ'רצ'יל, באוגוסט 1941.

## יחסים דיפלומטיים
בריטניה מחזיקה בפינלנד שגרירות ברייקיאוויק, ואילו איסלנד מחזיקה בבריטניה שגרירות בלונדון ו-17 קונסוליות באברדין, ברמינגהאם, קארדיף, דובר, מזרח יורקשייר, אדינבורו, פליטווד, גלאזגו, גרימסבי, גרנזי, ג'רזי (באיי התעלה), לרוויק, ליברפול, מנצ'סטר, ניוקאסל, צפון אירלנד ויורק.

## קישורים חיצוניים

* משרד החוץ הבריטי על היחסים עם איסלנד
* שגרירות בריטניה ברייקיאוויק
* שגרירות איסלנד בלונדון

## הערות שוליים

קטגוריה:ערכים ללא קטגוריות פיזיות - יחסי חוץ
יחסי איי שלמה – יוון

**יחסי איי שלמה–יוון** הם היחסים הדיפלומטיים שבין **[[איי שלמה]]** לבין **[[יוון|הרפובליקה ההלנית]]**.

## סקירה כללית
היחסים הדיפלומטיים בין המדינות כוננו בשנת 1987. על פי משרד החוץ היווני, "היחסים בין המדינות טובים ומתקיים ביניהן שיתוף פעולה רב צדדי שבע רצון".

## יחסים כלכליים

* בשנת 2016, שווי הסחורה שיוצאה מאיי שלמה ליוון הגיעה לסך 250 אלף דולר אמריקאי והיא כללה דגים, דגים מעובדים, אלמוגים ועוד. באותה שנה, שווי הסחורה שיוצאה מיוון לאיי שלמה הגיעה לסך 5.56 אלף דולר אמריקאי והיא כללה מכשירי מדידה ודיו.
* בשנת 2014, שווי הסחורה שיוצאה מאיי שלמה ליוון הגיעה לסך 14.6 אלף דולר אמריקאי והיא כללה מכונות לעיבוד עצמות ושנהבים בלבד. באותה שנה, יוון לא ייצאה לאיי שלמה אף סחורה.

## ייצוג

* איי שלמה אינה מיוצגת ביוון, הן בדרג הקונסולרי והן בדרג השגרירות. השגרירות המייצגת את איי שלמה נמצאת בקנברה, בירת אוסטרליה.
* יוון אינה מיוצגת באיי שלמה, הן בדרג הקונסולרי והן בדרג השגרירות. השגרירות המייצגת את יוון נמצאת בקנברה, בירת אוסטרליה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
ארווין קוהן

**ארווין קוהן** (בגרמנית: **Erwin Kohn**; 20 בדצמבר 1911 – 18 במרץ 1994) היה שחקן טניס שולחן יהודי-אוסטרי, בעל 8 מדליות באליפויות עולם בטניס שולחן, מהן 1 זהב קבוצתית, 1 כסף קבוצתית ו-6 מדליות ארד מהן 2 ביחידים. 3 פעמים אלוף אוסטריה ביחידים (1930, 1931 ו-1933).

## ביוגרפיה
קוהן נודל וגדל בבאדן למשפחה יהודית. זכה 3 פעמים באליפות אוסטריה ביחידים (1930, 1931 ו-1933).

באליפות העולם שנערכה בפראג, צ'כיה בשנת 1932 זכה קוהן בשתי מדליות ארד בטורניר ביחידים ובטורניר הקבוצתי. 

באליפות העולם שנערכה בעיר הולדתו באדן בשנת 1933 הוא זכה שוב בשתי מדליות ארד בטורניר בזוגות ביחד עם פאול פלוסמן היהודי ובטורניר הקבוצתי. 

באליפות העולם שנערכה בפראג בשנת 1936 זכה במדליית זהב היחידה שלו, בתחרות הקבוצתית, ביחד עם ריצ'רד ברגמן היהודי, הלמוט גבל, הנס הרטינגר ואלפרד ליבסטר היהודי.

ההצלחה הגדולה שלו הייתה ניצחון במשחק הגמר בטורניר בריגה, לטביה על אלוף העולם ויקטור ברנה היהודי מהונגריה.  

לפני פרוץ מלחמת העולם השנייה ביוני 1937 הוא ברח לאנגליה ומשם לארגנטינה.

בשנים 1940–1952 זכה 8 פעמים באליפות ארגנטינה ביחידים.

## תארים והישגים
* בשנת 2012 נבחר קוהן להיכל התהילה של הספורט היהודי.

## קישורים חיצוניים

* ארווין קוהן, באתר *Table Tennis Guide* 
* 100 JAHRE Wiener Tischtennis-Verband 
* ארווין קוהן 

## הערות שוליים

קטגוריה:יהודים אוסטרים
קטגוריה:שחקני טניס שולחן יהודים
קטגוריה:שחקני טניס שולחן אוסטרים
קטגוריה:אלופי עולם יהודים
קטגוריה:מהגרים לארגנטינה
קטגוריה:חברי היכל התהילה של הספורטאים היהודים: אוסטרים
קטגוריה:אוסטרים שנולדו ב-1911
קטגוריה:אוסטרים שנפטרו ב-1994
משיח ברוכוף

שמאל|ממוזער|250px|שלט הכניסה לבית היתומים הספרדי בו מוזכרים בני משפחות ברוכוף ויששכרוף שהקימו את המוסד
**משיח ברוכוף ג'יהן** (14 באוקטובר 1875 ט"ו בתשרי ה'תרל"ה או ה'תרל"ו – 9 במרץ 1946 ו' באדר ב' ה'תש"ו) היה סוחר ועסקן ציבור יהודי-בוכרי בירושלים. ממייסדי בית היתומים הספרדי ומנהלו, וציר באספת הנבחרים הראשונה.

## קורות חיים
נולד בבוכרה לרבי ברוך ג'יהן ושרה לבית קולנגיוף. עלה עם משפחתו לארץ ישראל בשנת 1882 (ה'תרמ"ב) והתיישב בירושלים, בה התפרסם אביו כעסקן ציבור ופעיל צדקה. למד בחדר מסורתי, בתלמוד תורה דורש ציון ובבית הספר אליאנס. בשנת 1895  (ה'תרנ"ה) נסע עם כמה מאחיו למוסקבה ולטשקנט לצורכי עסקים. בטשקנט בנה בית כנסת מפואר ומקווה טהרה. בעקבות פנייתו של הרב יעקב מאיר, רכשו האחים, יחד עם בני משפחת יששכרוף, קרקע בירושלים בעשור הראשון של המאה העשרים להקמת בית היתומים הספרדי. עד פרוץ מלחמת העולם הראשונה, נדד תדיר בין ארץ ישראל ובין האימפריה הרוסית לצורכי מסחר. עם פרוץ המלחמה גורש מהארץ בשל נתינותו הרוסית, והתיישב באלכסנדריה עד תום המלחמה, אז שב ארצה, ומאז לא עזב אותה יותר. החל משנת 1925 (ה'תרפ"ה) ניהל את בית היתומים ושימש כאפוטרופוס עליהם, עד לפטירתו. מלבד זאת, נשא בעוד מספר תפקידים ציבורים, בהם חבר בוועד העדה הספרדית בירושלים, בוועד העדה הבוכרית, בוועד העיר ליהודי ירושלים, בוועד חברה קדישא ובית העלמין, חבר "הסתדרות הספרדים", חבר הנהלת ישיבת פורת יוסף וציר באספת הנבחרים הראשונה. לאחר פרשת הכותל ומאורעות תרפ"ט, התמנה על ידי הרבנות הראשית לישראל לחבר בוועדת הפיקוח על הכותל המערבי. סייע כלכלית להדפסת ספרים של חכמים ספרדים ובפרט בוכרים.
250px|ממוזער|בית משיח ברוכוף

התגורר ב"בית משיח ברוכוף", בית שרכש ברחוב יפו ממשפחת דויסברג הגרמנית.

נפטר בירושלים בו' באדר ב' ה'תש"ו (9 במרץ 1946). על שמו סמטת ברוכוף בשכונת אבן ישראל בירושלים, בין רחוב יפו לרחוב אגריפס, בה שוכן מבנה בית היתומים הספרדי.

נשא את רחל, בת אחיו אברהם. לזוג נולדו תשעה ילדים. בנו משה פרסם את הרומן "אהבה וקוץ בה" העוסק בחיי הספרדים בירושלים.

## לקריאה נוספת
*יצחק רפאל (עורך), **[[אנציקלופדיה של הציונות הדתית]]** כרך א 383-384.
* 
*משה דוד גאון, ** [[יהודי המזרח בארץ ישראל (ספר)|יהודי המזרח בארץ ישראל]]**, חלק ב עמ' 199, ירושלים ה'תרצ"ח.

## הערות שוליים

קטגוריה:יהודים בוכרים
קטגוריה:אנשי העלייה הראשונה
קטגוריה:בוגרי תלמוד תורה דורש ציון
קטגוריה:בוגרי בית ספר אליאנס (ירושלים)
קטגוריה:אנשי עסקים יהודים אוזבקים
קטגוריה:ירושלים: אישים
קטגוריה:אנשי ועד העדה הספרדית בירושלים
קטגוריה:חברי אספת הנבחרים הראשונה
קטגוריה:פוליטיקאים ביישוב
קטגוריה:ארץ-ישראלים שנולדו ב-1875
קטגוריה:ארץ-ישראלים שנפטרו ב-1946
אוליגוסכרידים בחלב אם

**אוליגוסכרידים בחלב אם** (באנגלית: **Human milk oligosaccharides** ובקיצור **HMO**) הם פחמימות הקיימות בחלב אם. האוליגוסכריד הוא למעשה רב סוכר המורכב מ-3 עד 9 יחידות של חד סוכרים.

רכיבים אלה ייחודיים לחלב-אם ומהווים את הרכיב השלישי בכמותו אחרי לקטוז ושומנים מבין הרכיבים המוצקים, (כלומר למעט מים) וזאת מתוך כ-200 HMO שונים שזוהו עד כה בחלב-אם.

האוליגוסכרידים  שבחלב-אם מציעים יתרונות חיסוניים ומקובל להתייחס אליהם כאל "השומרים הטבעיים" של תינוקות, התומכים במערכת החיסון המתפתחת של ילודים כבר מתחילת חייהם.

## היסטוריה
כבר בשנת 1900 נערכו תצפיות חשובות הנוגעות לבריאות תינוקות: הגילוי של נוכחות חיידקים מסוג לקטובצילוס-  וביפידובקטריה וחשיבותם הייתה אבן דרך חשובה במחקר המדעי. באותו זמן רופאי הילדים הבינו שהרכב הצואה של תינוקות היונקים חלב-אם שונה מזה של תינוקות הניזונים מתמ"ל (תרכובות מזון לתינוקות). תצפיות הראו כי הבדל זה קשור במיוחד להרכב הפחמימות בחלב. זו הייתה נקודת ההתחלה של המחקר בפחמימות שמקורן בחלב אם.

בשנים שלאחר מכן זוהו האוליגוסכרידים הראשונים בחלב אם. מחקרים שנערכו לאחר שנת 1950 התמקדו בזיהוי של האוליגוסכרידים השונים כ"גורם הביפידוס"  בחלב-אם המעודד את שכיחותם של ביפידובקטריה במערכת העיכול של תינוקות.

מאז זוהו כ-200 אוליגוסכרידים בחלב-אם. שונות גנטית בין נשים מייצרת מצב של הפרשה או של אי-הפרשה ובכך לתבניות אוליגוסכרידים ספציפיות לכל אישה בחלב-אם, כאלה המשפיעות על מחלות שונות.

## הרכב
הרכיב  או בשמו המלא 2′-fucosyllactose  הוא ה-HMO המרכזי בחלב אם המהווה כ-30% מכלל האוליגוסכרידים בו. הוא מצוי אצל כ-80% מהנשים הנקראות גם "מפרישות", זאת בהתאם לנוכחות הגן FUT2 המאפשר את פעילות האנזים האחראי לייצורו (Fucosyltransferase 2). קרי כמות ה-HMO מסוג  בחלב אם משתנה בין נשים "מפרישות" להן יש אנזים פעיל וכמויות גבוהות של .

LnNT הוא אוליגוסכריד שכיח נוסף בחלב אם. כאמור קיימת שונות גנטית המשפיעה על ההרכב הייחודי של האוליגוסכרידים של כל אם ואם כתלות בקבוצות דם ע"ש לואיס ובנוכחות הגן FUT2.

## השפעות על בריאות תינוקות
### מערכת החיסון
פעולת האוליגוסכרידים בחלב-אם תומכת במערכת החיסונית המתפתחת של תינוקות דרך כמה מנגנוני פעולה:
* פעילות פרה ביוטית- עידוד בררני לריבוי החיידקים הפרוביוטיים במערכת העיכול של התינוקות.
* פעילות המלכודת- מתפקדים כמלכודת לחיידקים מעוררי מחלה (פתוגנים) על ידי הצמדות ומניעת חדירתם לתאי המעי.
* פעילות המחסום- חיזוק תפקוד המעי כמחסום פיסי בפני חדירת גורמים זיהומיים ומעוררי אלרגיה.
* פעילות הוויסות- יצירת ויסות ואיזון בפעילות מערכת החיסון המתפתחת.

### מערכת העיכול
HMO תורמים להתפתחות תקינה של המיקרוביום במעי. ראיות שהצטברו משני עשורי מחקר מצביעות על כך שלאוליגסכרידים בחלב האם תפקיד משמעותי בשפעול מערכת החיסון של תינוקות להפחתת זיהומים ודלקות. הכללתו בתמ"ל התאפשרה לראשונה ב- אוקטובר 2016, הודות ליכולות טכנולוגיות מתקדמות, המאפשרות כעת לייצר HMO מסוג  במבנה הקרוב ביותר לזה הקיים בחלב אם.

הוספת HMO לתמ"ל אושרה לשימוש החל מלידה על ידי ה-FDA, מקבילו האירופאי ה-EFSA ולאחרונה גם משרד הבריאות הישראלי.

ב-5 ביולי 2017 הודיעה חברת נסטלה כי פיתחה אוליגוסכרידים זהים במבנם לאלו הקיימים בחלב-אם מסוג  ו-LnNT.

## קישורים חיצוניים

*יתרונות האוליגוסכרידים בחלב-אם 
*עדכונים בתחום חלב האם וההנקה, ד"ר רונית לובצקי
*אוליגוסכרידים בחלב-אם באתר הספרייה הלאומית לרפואה של ארצות הברית 

## הערות שוליים

קטגוריה:פחמימות
יחסי אינדונזיה–איראן

**יחסי אינדונזיה–איראן** (באינדונזית: **Hubungan Indonesia dengan Iran**, בפרסית: **روابط ایران و اندونزی**) הם היחסים הדיפלומטיים בין **[[אינדונזיה|רפובליקת אינדונזיה]]** ובין **[[איראן|הרפובליקה האסלאמית של איראן]]**. היחסים בין המדינות מבוססים על היותם חלק מהארגון לשיתוף פעולה אסלאמי.

על פי סקר שערכה חברת BBC בשנת 2013, כ-36% מהאינדונזים ציינו כי השקפתם על איראן היא שלילית לעומת 34% מהאינדונזים שהם בעלי תפיסה חיובית.

## היסטוריה
היחסים הדיפלומטיים הרשמיים בדרג השרים בין איראן לאינדונזיה כוננו בשנת 1951, וב-1960, הועלו היחסים לדרג השגרירים.

בשנת 2006, אינדונזיה הייתה אחת מהמדינות שהתנגדו לתוכניות הגרעין האיראניות. אולם, בשנת 2007, אינדונזיה הצביעה בעד איראן. ובשנת 2008, נמנעה מהצבעה. במסיבת העיתונאים שערכה ממשלת אינדונזיה בשנת 2007, נשיא אינדונזיה הצהיר כי הממשלה תהיה מברכת את איראן ותהיה בעד תוכניות הגרעין.

בשנת 2016, נעצרו באינדונזיה 10 איראנים שניסו להיכנס לג'קרטה בעודם מסוממים. האיראנים החזיקו בתיקיהם חומרי הרואין וסמים אחרים בשווי 10 מיליון דולר אמריקאי.

## יחסים כלכליים
בשנת 2015, חברת הנפט הממשלתית של אינדונזיה קנתה 80,000 טונות של גז נוזלי מאיראן. היחסים הכלכליים בין המדינות התפתחו לאורך השנים והיקף הסחר בין המדינות גדל.
* בשנת 2016, שווי הסחורה שיוצאה מאינדונזיה לאיראן הייתה 235 מיליון דולר אמריקאי והיא כללה נייר מצופה, שמן דקלים, שמן קוקוס, גומי, קפה, סבון ועוד. באותה שנה, שווי הסחורה שיוצאה מאיראן לאינדונזיה הייתה 95.7 מיליון דולר אמריקאי והיא כללה גזי נפט, קוקוס נפט, גבס ועוד.
* בשנת 2014, שווי הסחורה שיוצאה מאיראן לאינדונזיה הייתה 39.6 מיליון דולר אמריקאי והיא כללה טורבינות גז, פירות טרופים, תה, אבקת קוקוס, גזי נפט ועוד. באותה שנה, שווי הסחורה שיוצאה מאיראן לאינדונזיה הייתה 406 מיליון דולר אמריקאי והיא כללה שמן דקלים, נייר מצופה, סבון ועוד.

## ביקורים מדרג גבוה
* במאי 2006, נשיא איראן, מחמוד אחמדינז'אד, ביקר באינדונזיה וחתם על 6 אמנות והסכמים שרובם עוסקים ביחסים הפוליטיים והכלכליים בין המדינות. כתגובה לביקור זה, עלי ח'אמנאי, המנהיג העליון של איראן, ביקר באינדונזיה ונפגש עם נשיא אינדונזיה.
* בשנת 2014, נשיא איראן, חסן אורני, ביקר באינדונזיה ופגש את נשיא אינדונזיה. באותה השנה, לאחר הפיגוע בשגרירות סעודיה בטהראן, שר הדת האינדונזי ביקר באיראן וניסה לתווך בין הצדדים.

## יצוג
* אינדונזיה מיוצגת באיראן על ידי שגרירות שהיא מחזיקה בטהראן, בירת איראן.
* איראן מיוצגת באינדונזיה על ידי שגרירות שהיא מחזיקה בג'קרטה, בירת אינדונזיה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
ספריית הרמן למדעי הטבע

**ספריית הרמן למדעי הטבע** היא הספרייה האקדמית המרכזית של הפקולטה למדעי הטבע באוניברסיטה העברית בירושלים. הספרייה ממוקמת בקריית אדמונד י. ספרא בגבעת רם וקרויה על שמו של ד"ר אברהם הרמן, מנשיאי האוניברסיטה העברית.

## מבנה הספרייה
בניין הספרייה תוכנן על ידי האדריכלים אברהם יסקי ושמעון פובזנר והוא הוקם בשנת 1957 ונקרא במקור בניין בית הספר לכלכלה ולמדעי החברה על שם אליעזר קפלן. המבנה המקורי של הספרייה היה בעל שתי קומות, מעל עמודים, במתכונת קופסתית-מלבנית ישרת זווית. קומת הכניסה כללה רצף עמודים עגולים וקירות זכוכית. כיום מבנה הספרייה כולל חמש קומות. קומת הכניסה מכילה את דלפק ההשאלה המספק שירותי השאלה לסגל האקדמי, לסטודנטים ולעובדי האוניברסיטה העברית. קומה מינוס אחת כוללת מרכז מידע ספרייתי על שם ברל ואגנס גינגס. במרכז המידע אזורי למידה, חדרי למידה, כיתת מחשבים וקפיטריה. הקומה כוללת גם חדרי לימוד בקבוצות, חדר אתנחתא לרווחת הסטודנטים, סורקים, מדפסות ומכונות צילום. קומה מינוס אחת A מכילה ספרי לימוד, ספרי יעץ, עבודות מוסמך ודוקטורט וכן מילונים. 

קומה 1 מכילה אזור למידה שקט, אזור למידה בצוותא, עמדות מחשבים.

מבנה הספרייה מונגש לאוכלוסייה בעלת צרכים מיוחדים: הכניסה הראשית מותאמת למשתמשים בכיסא גלגלים. כל אזורי השירות בספרייה נגישים גם למוגבלי תנועה והמעלית בבניין מאפשרת נגישות לכל אולמות הקריאה. בספרייה קיימים גם עזרי נגישות הכוללים תוכנה להגדלת טקסט ותוכנות הקראה באנגלית המותקנות בכל מחשבי הספרייה. מכשיר HD CLEAR VIEW טמ"ס (טלוויזיה במעגל סגור) נמצא בקומה מינוס 1.

## אוספי הספרייה
ממוזער|קומת הכניסה לספרייה|340x340 פיקסלים
אוספי הספרייה המרכזיים שייכים לתחומי הפיזיקה, כימיה, מדעי החיים, מדעי כדור הארץ והוראת המדעים. אוספי הספרייה כוללים מעל ל-300,000 פריטים שונים הכוללים ספרי לימוד ומחקר, ספרי יעץ, כתבי עת ועבודות גמר. חלק גדול מאוספי הספרייה הוא מקוון וכולל גישה למאגרי מידע עדכניים, כתבי עת אלקטרונים, ספרים אלקטרונים, תקליטורים וסרטי DVD. הספרייה גם מספקת שירותי השאלה של מחשבים ניידים, מטענים, מודלים בכימיה, מילוניות אלקטרוניות וציוד היקפי למחשבים.

הזכאים להשתמש בשירות ההשאלה הם חברי קהילת האוניברסיטה העברית, סטודנטים וסגל מאוניברסיטאות אחרות בהתאם לתקנון. כחלק משירותי הספרייה, ניתן גם לקבל הדרכות אישיות וקבוצתיות בנושא שימוש במאגרי מידע, עיתונות אלקטרונית וחיפושים מתקדמים בקטלוג הספרייה. קיימת האפשרות לשירות הזמנת פרסומים בארץ ומחו"ל- השאלה בין ספרייתית, שהוא שירות הניתן בתשלום לבעלי כרטיס קורא תקף בספרייה.

## קישורים חיצוניים
* 

## הערות שוליים

הרמן
קטגוריה:קמפוס האוניברסיטה העברית בגבעת רם
יחסי ארצות הברית – סנט לוסיה

**יחסי ארצות הברית–סנט לוסיה** הם היחסים הדו-צדדיים, הפוליטיים, השיתופיים והמדיניים שבין ארצות הברית ובין סנט לוסיה. לארי לאון פאלמר מכהן כיום כשגריר ארצות הברית בסנט לוסיה.

## היסטוריה
ארצות הברית תומכת במאמציה של ממשלת סנט לוסיה להרחיב את הבסיס הכלכלי שלה. ממשלת סנט לוסיה שיתפה פעולה עם ארצות הברית בבעיות ביטחוניות. הסיוע האמריקני מועבר בעיקר באמצעות סוכנויות רב-צדדיות, כגון הבנק העולמי ומשרד הסוכנות האמריקנית לפיתוח בינלאומי בברידג'טאון, ברבדוס. לחיל השלום, שמפקדתו המזרחית של הקאריביים ממוקמת בסנט לוסיה, יש 22 מתנדבים בה, שעיקרם פיתוח עסקי, חינוך ובריאות.
תוכניות סיוע ביטחוני של ארצות הברית מספקות הכשרה מוגבלת ליחידת השירותים הצבאיים למחצה, ולמשמר החופים. בנוסף, סנט לוסיה מקבלת סיוע אמריקני נגד סמים ובפרויקטים לבנייה אזרחית הומניטרית.

סנט לוסיה וארצות הברית משתפות פעולה במאבק בפשיעה בינלאומית ובסחר בסמים. סנט לוסיה היא נקודת מעבר מושכת לסוחרים בגלל מיקומה. שתי הממשלות חתמו על הסכמים בילטרליים שונים, כולל הסכם אכיפת חוק ימי, הסכם סיוע משפטי הדדי ואמנת הסגרה.

יותר אמריקנים מבקרים בסנט לוסיה מכל קבוצת לאום אחרת. בשנת 2005, מספר התיירים המבקרים הסתכם מעל ל-700,000, בעיקר מארצות הברית, מבריטניה, ומהקהילייה הקריבית.

## ייצוג
ארצות הברית אינה מקיימת נוכחות דיפלומטית בסנט לוסיה. השגריר ופקידי השגרירות הם תושבי ברבדוס ולעיתים קרובות נוסעים לסנט לוסיה. ו. פ. גארזה הוא סגן ראש המשלחת, איאן קמפבל הוא היועץ המדיני/כלכלי, קלייד הווארד הבן הוא הקונסול הכללי, ג'ייק אלר הוא נספח העבודה האזורי והקצין לעניינים מסחריים, ג'ון רוברטס הוא קצין יחסי הציבור, וקייט ראפטרי הוא מנהלת חיל השלום.

## ראו גם
* הסכם הסחר החופשי הצפון אמריקאי
* הקהילה הקריבית
* יחסי החוץ של ארצות הברית
* יחסי ארצות הברית–סנט קיטס ונוויס
* יחסי ארצות הברית–גרנדה

## קישורים חיצוניים

* ההיסטוריה של יחסי ארצות-הברית–סנט לוסיה
* מחלקת המדינה של ארצות הברית - סנט לוסיה

קטגוריה:ערכים ללא קטגוריות פיזיות - יחסי חוץ
אוניברסיטת ג'ורג'יה

**אוניברסיטת ג'ורג'יה** (באנגלית: **University of Georgia**; בראשי תיבות: **UGA** או בקיצור: **Georgia**) היא אוניברסיטת מחקר ציבורית באת'נס שבמדינת ג'ורג'יה בארצות הברית. היא האוניברסיטה הציבורית הוותיקה ביותר בארצות הברית, ומוסד הדגל של ה (USG). האוניברסיטה הוקמה ב-1785 ולומדים בה נכון ל-2021 כ-40,118 סטודנטים.

## היסטוריה
הכרזה על הקמת האוניברסיטה כאוניברסיטה ציבורית של מדינת ג'ורג'יה התקיימה ב-27 בינואר 1785. בפברואר 1786 התכנס לראשונה חבר הנאמנים של האוניברסיטה ונבחר הנשיא הראשון אברהם בולדווין. ב-1801 נבחר אתר הפעילות והחלו הליכי הבנייה. המבנה הראשון נקרא פרנקלין קולג' על שם הנשיא בנג'מין פרנקלין וכיום ידוע בשם "הקולג' הישן" (Old College). ב-1804 סיימה הקבוצה הראשונה של בוגרים את לימודיה באוניברסיטה.

## ארגון אקדמי
האוניברסיטה כוללת 18 קולג'ים ובתי ספר:
*  (1801)
* (1859)
* (1859)
* (1903)
*  (1906)
*הקולג' לחינוך (1910)
* (1910)
* (1912)
* (1915)
* (1933)
* (1946)
* (1964)
* (1969)
* (2001)
* (2001)
* (2007)
* (2012)
* בית הספר למחשוב (2022)

## דירוגים בין-לאומיים
* דירוג שאנגחאי: מקום 201–300 (2024)
* דירוג Times Higher Education: מקום 351–400 (2024)
* דירוג QS לאוניברסיטאות: מקום 601–650 (2024)

## קישורים חיצוניים

* 

* 

*
קטגוריה:ג'ורג'יה: אוניברסיטאות ומכללות
קטגוריה:אוניברסיטאות הערים הגדולות
קטגוריה:את'נס
יחסי ארצות הברית – סנט וינסנט והגרנדינים

**יחסי ארצות הברית–סנט וינסנט והגרנדינים** הם היחסים הדו-צדדיים, השיתופיים, הפוליטיים והמדיניים בין **[[ארצות הברית]]** ו**[[סנט וינסנט והגרנדינים]]**.

## היסטוריה
לארצות הברית ולסנט וינסנט יש יחסים בילטרליים מוצקים. שתי הממשלות עוסקות בהשמדת גידול מקומי במריחואנה ובמאבק בסחר בסמים. ב-1995 חתמו ארצות הברית וסנט וינסנט על הסכם אכיפת חוק ימי. ב-1996 חתמה ממשלת סנט וינסנט והגרנדינים על הסכם הסגרה עם ארצות הברית. בשנת 1997 חתמו שתי המדינות על הסכם סיוע משפטי הדדי.

ארצות הברית תומכת בממשלת סנט וינסנט והגרנדינים ובמאמציה להרחיב את הבסיס הכלכלי שלה ולספק רמת חיים גבוהה יותר לאזרחיה. הסיוע האמריקני מתועל בעיקר באמצעות סוכנויות רב-צדדיות כמו הבנק העולמי. לארצות הברית יש 10 מתנדבים של חיל השלום בסנט וינסנט והגרנדינים, שעובדים בחינוך האוריינות הראשוני. צבא ארצות הברית אף מספק סיוע באמצעות בנייה ופרויקטים אזרחיים הומניטריים. מספר קטן יחסית של אמריקאים - פחות מ-1,000, מתגוררים באיים.

## ייצוג
לארצות הברית אין נוכחות רשמית בסנט וינסנט, למעט משרד חיל השלום. השגריר ופקידי השגרירות הם תושבי ברבדוס ולעיתים קרובות נוסעים סנט וינסנט. שגרירות ארצות הברית כוללת, בין היתר:
* שגרירת ארצות הברית - לינדה ס. טאגליאטלה
* סגן ראש המשלחת - ו. פ. גארזה
* יועץ פוליטי/כלכלי - איאן קמפבל
* קונסול כללי - קלייד הווארד ג'וניור
* נספח עבודה אזורי - ג'ייק אדלר
* עניינים מסחריים - ג'ייק אדלר
* קצין יחסי ציבור - ג'ון רוברטס
* מנהלת חיל השלום מנהל - קייט ראפטרי

## ראו גם
* הסכם הסחר החופשי הצפון אמריקאי
* הקריביים הקהילה
* יחסי החוץ של ארצות הברית
* יחסי ארצות הברית–סנט לוסיה
* יחסי ארצות הברית–סנט קיטס ונוויס

## קישורים חיצוניים

* ההיסטוריה של יחסי ארצות-הברית–סנט וינסנט והגרנדינים
* מחלקת המדינה של ארצות הברית - סנט וינסנט והגרנדינים

קטגוריה:ערכים ללא קטגוריות פיזיות - יחסי חוץ
פחמן משודרג

**פחמן משודרג** (באנגלית: **Altered Carbon**, כלומר ״פחמן שעבר שינוי״) הוא ספר מדע בדיוני מאת ריצ'רד מורגן שראה אור בשנת 2002. העלילה מתרחשת בסן פרנסיסקו של 2500, בעולם שבו הנפש האנושית יושבת בתוך מחסנית מוח (cortical Stack) והגוף הוא רק מעטפת חיצונית. הנפש הדיגיטלית יכולה לנדוד בין גופים ביולוגיים שונים, טבעיים ומשודרגים, וסביבות וירטואליות.

הספר זכה בפרס פיליפ ק. דיק לנובלה הטובה ביותר לשנת 2003. הספר עובד לסדרת טלוויזיה באותו השם שעלתה בשנת 2018 בנטפליקס.

## עלילה

הסיפור בנוי בתבנית הקלאסית של בלש אפל, עם כל המוטיבים הקלאסיים של הז'אנר: הגיבור נוכרי ומנודה, פושע משוחרר וזר בעיר. הוא מין נֵפֶל, מפסידן שלאף אחד לא אכפת ממנו, ותחושת הניכור שלו מפעפעת לכל אורך הספר.  הוא מחפש תשובות בתחתית בקבוק וויסקי ושואל שאלות עם אקדח. הוא אינו גיבור ומונע מתוך נקמה, תאוות בצע ותשוקה, והגבולות המוסריים שלו נזילים. למרות שהוא אנטי גיבור, הקוראים מזדהים איתו ורוצים שינצח, גם אם זה לא יוביל אותו לשום מקום. 

לתוך התבנית הקלאסית מורגן מוזג תמהיל עתידני סייברפאנקי קשוח משולב בביקורת חברתית נוקבת על מעמדות וכוח. הטכנולוגיה אולי מקדמת בגדול את האנושות, אבל מקדמת בעיקר את העשירים ובעלי האמצעים, וככל שהטכנולוגיה מתקדמת יותר הפער המעמדי מתרחב. בעולם של פחמן משודרג הפער קיצוני ביותר מפני שהכסף יכול לקנות מפלט מהמוות, ומי שנשאר בחיים לאורך זמן יכול לצבור עוד ועוד כוח ומעמד, להגדיל את הפער ולהפוך כמעט לגזע חדש, שעדיין כבול בכל החולשות האנושיות הרגילות.

הסיפור מסופר בגוף ראשון על ידי טאקשי קובאץ' ששוגר מאות שנות אור לכדור הארץ לפתור תעלומת רצח. אבל קובאץ' אינו בלש או חייל - הוא הרבה יותר מזה. קובאץ' הוא שליח (Envoy) לשעבר, מעין חייל\סוכן סמוי\בריון של חיל החסות, עם הכשרה ייחודית שמאפשרת לו לתפקד היטב בסביבות לא מוכרות שהוא נזרק אליהן מתוקף תפקידו. העלילה מובילה את הקורא לגלות את העולם ואת העבר של קובאץ' שלב אחר שלב, וכצפוי בבלש אפל שולחת את הגיבור לתהומות רפש אנושי וחברתי, שלו ושל אחרים. לא במפתיע תהליך הגילוי עמוס באלימות וסקס, ומורגן ספג ביקורת רבה על הכתיבה הבוטה והלא מתפשרת של שני האלמנטים הבסיסיים של התודעה האנושית. סצנה קשה במיוחד של עינוי וירטואלי הובילה מבקרים להאשים את מורגן ב-"פורנו עינויים", ועל כך ענה מורגן שהסצנה מבוססת על תיאורי עינויים במדינות מוסלמיות מדו"ח של אמנסטי אינטרנשיונל שהרתיחו את דמו.    

ההפרדה בין הנפש לגוף מפעפעת לאורך כל הספר, מהמעבר של התודעה בין גוף לגוף וגם לסביבות וירטואליות. מורגן ממחיש את הניתוק בכך שהוא מתאר פעילויות אנושיות במונחים מכניים ופעולות מכניות במונחים אנושים, ובכך יוצר טשטוש בין העולמות והמשחק בין הניתוק והמיזוג בין הנפש (התוכנה) שרוכבת על הגוף (החומרה) זורק את הקורא ללא הרף לשאלות הפילוסופיות עתיקות היומין של גוף ונפש, והאם באמת ניתן להפריד בין השתיים, ועד כמה הנפש יכולה לשלוט בגוף וכמה הגוף בעצם שולט על הנפש דרך הביולוגיה, בין אם היא ממשית או וירטואלית.

## תרגום עברי
* ריצ'רד מורגן, **פחמן משודרג** (טאקשי קובאץ', 1), תרגום: יוסי חלד, עריכת תרגום: מיקי מלץ, נתניה: שטיינהרט שרב מוציאים לאור, 2018.

## קישורים חיצוניים
* 
* 

קטגוריה:ספרי מדע בדיוני
קטגוריה:ספרי 2002
קטגוריה:ספרים בריטיים
קטגוריה:ספרי דיסטופיה